Държавен вестник, бр. 91, 2018 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  91
цето да изпълнява конкретни професионални 
задължения в среда на йонизиращи лъчения, 
което може да бъде:
1. годен;
2. годен при определени условия;
3. непригоден.
(2) Заключението по ал. 1 се издава от 
лекар с придобита специалност „Радиобио­
логия“ или „Радиационна хигиена“, работещ 
в НЦРРЗ или в лечебно заведение по чл. 5, 
ал. 2, по образец съгласно приложение № 1.
(3) В случаите по ал. 1, т. 2 в заключението 
по ал. 2 се посочват и изискванията за услови­
ята, при които лицето не може да изпълнява 
конкретни професионални задължения в среда 
на йонизиращи лъчения.
Чл. 7. (1) Заключението по чл. 6, ал. 1 може 
да се обжалва в 14-дневен срок от неговото 
получаване пред комисия за медицинска 
пригодност в НЦРРЗ.
(2) Комисията по ал. 1 се определя от 
директора на НЦРРЗ и се състои най-малко 
от трима лекари с придобита специалност 
„Радиобиология“ или „Радиационна хигие­
на“. В състава на комисията в зависимост от 
особеностите на конкретния случай могат да 
се включват и лекари със съответни меди­
цински специалности, както и национални 
консултанти.
(3) Комисията по ал. 1 се произнася по жал­
бите в 14-дневен срок от тяхното получаване 
с решение, което е окончателно. В решението 
се определя медицинската пригодност на ли­
цата да изпълняват конкретни професионални 
задължения в среда на йонизиращи лъчения.
Раздел II
Предварително медицинско наблюдение
Чл. 8. Предварително медицинско наблю­
дение се провежда на:
1. всички лица, които кандидатстват за 
работа в среда на йонизиращи лъчения;
2. лицата, които подновяват работа в среда 
на йонизиращи лъчения след прекъсване за 
повече от една година.
Чл. 9. (1) Предварителното медицинско 
наблюдение се осъществява от лекар с при­
добита специалност „Радиобиология“ или 
„Радиационна хигиена“ и включва прегледи 
и изследвания, посочени в приложение № 2.
(2) Лекарят, осъществяващ предварително­
то медицинско наблюдение, може да изисква 
и провеждане на допълнителни медицински 
прегледи и изследвания извън посочените в 
приложение № 2, както и становище от ква­
лифицирания експерт по радиационна защита.
Чл. 10. (1) За работещите в атомни елек­
троцентрали предварителното медицинско 
наблюдение се извършва съгласно приложе­
ние № 3.
(2) На кандидатите за оператори в атомни 
електроцентрали се извършват и психо-физи­
ологични и психологични изследвания.
Чл. 11. Медицинските противопоказания 
за работа в среда на йонизиращи лъчения са 
посочени в приложение № 4.
Чл. 12. (1) За извършване на предварително 
медицинско наблюдение работодателят или 
лицето, което кандидатства за постъпване на 
работа/обучение, подава заявление по образец 
съгласно приложение № 5 до директора на 
НЦРРЗ или ръководителя на лечебно заве­
дение по чл. 5, ал. 2.
(2) Когато предварителното медицинско 
наблюдение се извършва от НЦРРЗ, заявле­
нието по ал. 1 може да бъде подадено и до 
съответната регионална здравна инспекция 
(РЗИ) с отдел „Радиационен контрол“, на 
територията на която осъществява дейност 
работодателят.
(3) Отдел „Радиационен контрол“ на 
съответната РЗИ проверява подадените за­
явления и приложенията към тях и изготвя 
съгласувано с НЦРРЗ график за преглед на 
лицата, кандидатстващи за работа в среда 
на йонизиращи лъчения. Прегледът се осъ­
ществява на територията на съответната 
РЗИ от лекар с придобита специалност „Ра­
диобиология“ или „Радиационна хигиена“ 
от НЦРРЗ, който издава и заключението за 
медицинска пригодност.
(4) Преди извършване на прегледа по ал. 3, 
по указание на лекаря с придобита специ­
алност „Радиобиология“ или „Радиационна 
хигиена“ от НЦРРЗ, на лицето се провеждат 
медицинските изследвания и прегледи от 
специалистите по приложение № 2, съот­
ветно приложение № 3, като резултатите от 
тях и съответните заключения се нанасят в 
карта за медицински преглед съгласно при­
ложение № 6. Картата се представя в отдел 
„Радиационен контрол“ на съответната РЗИ 
преди определената дата за преглед според 
графика по ал. 3.
Раздел III
Периодично медицинско наблюдение
Чл. 13. Периодичното медицинско наблю­
дение се провежда за:
1. откриване на предболестни състояния, 
ранни симптоми и/или начални стадии на 
професионални болести, противопоказни за 
работа в среда на йонизиращи лъчения;
2. своевременно откриване на промени в 
здравословното състояние и начални стадии 
на заболявания от общ характер;
3. оценка на пригодността на работещия 
за изпълнение на конкретна професионална 
дейност;
4. оценка на предприетите мерки за защита 
здравето на работещите.